Lav et referat af nedenstående tekst:

Tekst:
- Jeg har ikke mistet lysten til politik. Sådan lyder det fra Inger Støjberg umiddelbart efter, hun holdt sin takketale for de mange tusind, der var fremmødt på slotspladsen i Mariagerfjord Kommune. Der var mødt flere politiske profiler frem, da Inger Støjberg inviterede til takkefest. Det var blandt andre Pernille Vermund (NB) og Kristian Thulesen Dahl (DF). Og man kunne fristes til at tænke, om der var et fremtidig samarbejde på vej med dem. - Det er to, jeg altid har samarbejdet meget tæt med, siger Inger Støjberg og tilføjer: - Så på den ene eller anden måde kommer vi til at arbejde samme. Fri igen Ved en sag i Rigsretten i december 2021 blev hun idømt 60 dages fængsel, som blev afsonet med fodlænke. Inger Støjberg blev dømt i for at bryde ministeransvarlighedsloven med en instruks om adskillelse af asylpar. I 2016 adskilte hun alle asylpar, hvoraf den ene part var mindreårig, uden undtagelse. Det var da også derfor, at hun følte, at hun havde brug for at holde den her takkefest. - Jeg havde behov for at sige tak for den støtte, jeg har oplevet gennem hele barnebrud sagen. Der kommer svar om politisk fremtid Mange har spekuleret i, hvordan Inger Støjbergs politiske fremtid skal se ud, og flere havde da også spørgsmål dertil. - Der var en der foreslog, om det (svaret, red.) kunne være inden, at bladene faldt af træerne, og det er det, siger hun. Det næste stykke tid skal Inger Støjberg på kampagnetur med Kristian Thulesen Dahl (DF) i forbindelse med afstemningen om forsvarsforbeholdet. - Kristian og jeg har haft en nært samarbejde i lang tid, og så kom vi til at snakke om, at måske skulle tage ud på gader og stræder, når jeg kom på fri fod igen, sammen, og det er så det, vi gør, siger hun. Håber på Inger i politik fremover Kristian Thulesen Dahl (DF) er som sagt en af de fremmødte politikere til dagens fest. Han lægger ikke skjul på sin charmeoffensiv overfor Inger Støjberg, og at han gerne så hende blive medlem af Dansk Folkeparti. - Det ser ikke ud til at kunne lykkes, siger Kristian Thulesen Dahl (DF) og fortsætter: - Så håber jeg selvfølgelig, at hvis Inger ikke kan se sig selv i DF, at hun så kan se sig selv i politik på anden vis, og så må vi afvente og se, hvad det ender med.

Referat:
Efter 60 dage med fodlænke har Inger Støjberg nu afsonet sin straf, og hun kan derfor igen bevæge sig frit rundt. Det blev i dag fejret med en stor takkefest på Visborggaard Slot ved Hadsund – en fest, der tiltrak omkring 4000 mennesker.